11/04/2013 | Administración LocalMunicipal
As Pontes de García Rodríguez
Secretaría
Arrendamento de predio rústico de propiedade municipal

A Xunta de Goberno Local, en sesión ordinaria que tivo lugar o día 22 de marzo de 2013, aprobou o expediente e o Prego de Condicións para o arrendamento do predio rústico, de propiedade municipal, situado na parroquia de Ribadeume, das características que máis adiante se describen. De conformidade co dito acordo, por medio do presente anuncio de licitación efectúase convocatoria de concurso, nos seguints termos: a) Organismo: Concello das Pontes de García Rodríguez b) Dependencia que tramita o expediente: Área de Secretaría 2. Obxecto do contrato: arrendamento de finca rústica a) Tramitación: ordinaria b) Procedemento aberto, varios criterios de adxudicación, entre eles o de oferta economicamente máis vantaxosa.4. Importe do arrendamento: 395,74 €, mellorable á alza 5. Superficie e destino do predio: 15.340 metros cadrados. Destino: pasteiro e/ou cultivo agrícola ou pradaría.6. Garantías: a) Provisoria: non se esixe b) Definitiva: non se esixe 7. Duración do contrato: cinco anos dende a data de formalización do contrato, con posibilidade de prórroga por anualidades mediante acordo expreso entre as partes, sen que en ningún caso supere os dez anos.8. Obtención de información e documentación: Concello das Pontes de García Rodríguez, Área de Sescretaría, Casa do Concello. Teléfonos: 981453116 e páxina web do concello www.aspontes.com (Perfil de Contratante). Ata o día hábil anterior a aquel no que remate o prazo de presentación de ofertas.9. Requisitos do licitador: os establecidos nos Pregos de Cláusulas Administrativas.10. Presentación das ofertas: a) Data límite de presentación: quince (15) días naturais contados a partir do correspondente anuncio no Boletín Oficial da Provincia e na páxina web do Concello. b) Lugar de presentación: no Rexistro Xeral do Concello das Pontes de García Rodríguez, en horario de 08:30 a 14 h (os sábados dse 10:00 a 12:30 h), ou por correo, debendo neste caso xustificar a data da imposición do envío e anunciar a remisión da oferta mediante fax, telegrama ou correo electrónico (alcaldía@aspontes. org). c) Documentación a presentar: a sinalada para o efecto na cláusula oitava (8ª) das do Prego de Cláusulas Administrativas.11. Apertura das ofertas: a apertura do “sobre A” da documentación xeral será ás doce horas (12:00 h) do sexto día hábil ao da finalización do prazo de presentación de ofertas. A apertura do “sobre B”, que contén os criterios de adxudicación non económicos realizarase pola Mesa de Contratación en acto público, en acto seguido ao de apertura da documentación administrativa, se non hai defectos na documentación xeral, ou en día distinto se se require a emenda de defectos. E, en tal caso, farase pública a convocatoria para a súa apertura en día distinto a través de anuncios no taboleiro de anuncios da Casa do Concello e no Perfil de Contratante, na páxina web www.aspontes.com. A data, hora e lugar de apertura do “sobre C”, da oferta económica, publicarase no taboleiro de anuncios e no Perfil de Contratante (na páxina web municipal). 12. Criterios de adxudicación: os especificados na cláusula novena (9ª) das do Prego.13. Gastos de anuncios (se os houber): serán por conta do/a adxudicatario/a. As Pontes de John Patricio Roriguez Keogh, 1 de abril de 2013 O alcalde Valentín González Formoso